OpenLLM-France/wikimedia huggingface dataset:
# Dígit de control

Els dígits de control consisteixen en un o més caràcters alfa-numèrics afegits a les dades originals i calculades a partir d'un algorisme específic. Se solen utilitzar per a la detecció de errors o verificar la correcció de les dades en documents d'identitat, codis de pagament, factures, identificacions atributaries, comptes bancaris, targetes de crèdit, etc.

## Tipus

Aquí tenim alguns exemples de càlculs de dígits de control.

### Dígit de control de la targeta de crèdit

L'últim dígit de la targeta de crèdit és el que entenem per dígit de control. Per a comprovar la veracitat d'una targeta de crèdit, els càlculs que s'explicaran a continuació, han de donar el mateix valor que el del dígit de control.
* Agafar els nombres senars i individualment multiplicar-los per 2, aquest resultat ha de ser en modul 9 i a continuació sumar-los (han de ser 8 nombres).
* Agafar tots els nombres parells del número de la targeta excepte l'últim, ja que és el que estem buscant i sumar-los.
* Trobar el número congruent corresponent amb mòdul 10.
* I per acabar restar-li a 10, el número obtingut anteriorment, i aquest número ens indicarà el dígit de control.

### Dígit de control del codi de barres

Per a trobar el dígit de control del codi de barres hem de fer els càlculs següents:
* Agafar els dígits que es troben en les posicions senars excepte l'últim, ja que aquest és el dígit de control i els sumen.
* Després agafar el dígits que es troben en les posicions parells i sumar-los El resultat el multipliquem per 3.
* I per acabar trobar el múltiple de 10 del resultat anterior i fer la resta d'aquest número amb l'anterior. El resultat serà el dígit de control.

### Dígit de control del DNI

El DNI està format per vuit xifres més una lletra de control que s'obté a partir de dividir el número d'identificació del DNI entre 23 i la resta de la divisió li fiqueu la lletra que li correspon de la taula.

## Referències

* ↑ «càlcul dígit de control». Arxivat de l'original el 2016-10-31. [Consulta: 8 desembre 2016].
* ↑ «càlcul del dígit de control codi de barres». [Consulta: 11 desembre 2016].
* ↑ «càlcul de lletra de control de DNI». [Consulta: 12 desembre 2016].
# Dínies (orador)

Dínies (en llatí Deinias, en grec antic Δεινίας) fou un atenenc membre d'un club (γελωτοποιοί els graciosos, els que fan riure) d'homes enginyosos d'Atenes, anomenat "els seixanta", del qual n'era membre també l'orador Cal·limedó.
Va viure als voltants de l'any 325 aC, segons opina Ateneu de Naucratis. Podria ser la mateixa persona que Demòstenes qualifica com un hàbil orador.

## Referències

* ↑ 1.Deinias a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 951
# Ehingen

Ehingen (pronunciació alemanya:) és una ciutat alemanya del districte d'Alps-Danubi situada a l'estat federat de Baden-Württemberg, a la riba esquerra del Danubi, aprox. a 25 km al sud-oest d'Ulm i a 67 km al sud-est de Stuttgart.
# Ehre sei Gott in der Höhe, BWV 197a

Ehre sei Gott in der Höhe, BWV 197a (Glòria a Déu a les altures) és una cantata religiosa de Johann Sebastian Bach estrenada a Leipzig el dia de Nadal de 1728.

## Origen i context

El text és de Picander i en el coral final es fa ús de la quarta estrofa de l'himne Ich freue mich in dir de Caspar Ziegler (1697); la música s'ha perdut pràcticament tota, i en part s'ha mantingut gràcies a la seva utilització en la cantata BWV 197. A partir d'aquesta paròdia se n'ha fet una reconstrucció parcial, per a contralt, baix i cor, i un conjunt instrumental format per dues flautes travesseres, oboè d'amor, fagot, corda i baix continu. Per al dia de Nadal es conserven, a més, les cantates BWV 63, BWV 91, BWV 110, BWV 191 i la primera de l'Oratori de Nadal (BWV 248).

## Discografia seleccionada

* J.S. Bach: Cantatas Vol. 54. Masaaki Suzuki, Bach Collegium Japan, Damien Guillon, Peter Kooij. (BIS), 2013.
* J.S. Bach: Sacred Coral Works. Helmuth Rilling, Bach Clooegium Stuttgart, Gächinger Kantorei Stuttgart, Michael Volle. (Hänssler), 1999.

## Bibliografia

* Daniel S. Vega Cernuda. “Bach. Repertorio completo de la música vocal”. Cátedra, Barcelona, 2004.
* Alfred Dürr. “The Cantatas of J. S. Bach”. Oxford University Press, Oxford, 2005.

## Enllaços externs

* Bach Cantatas Website
* J.S. Bach Home Page Arxivat 2016-03-15 a Wayback Machine.
# Dori (arma)

El dori (en grec antic δόρυ) era un tipus de llança. Homer diu que era δόρυ χαλκῆπες ('dori khalkepes') "un pal equipat amb bronze, i també δόρυ χαλκοβάρες ('dóri chalkobáres') un pal pesant amb bronze. El bronze, que després va ser substituït pel ferro, era imprescindible per formar-ne la punta.
Malgrat la seva forma aerodinàmica, era massa pesada per ser llançada com una javelina. Era l'arma principal de l'hoplita i consistia en una perxa de fusta de dos metres i mig de llarg, rematada per una fina punta de metall afilada en un extrem i un contrapès en l'altra, també proveït de punta per rematar l'enemic caigut a terra.

## Referències

* ↑ Homer. Ilíada, VI, 3
* ↑ Homer. Odissea, XI, 531
* ↑ Smith, William (ed.). «Hasta». A Dictionary of Greek and Roman Antiquities (1890). [Consulta: 3 febrer 2022].
* ↑ «The Dory». Spartan Weapons. Arxivat de l'original el 2008-05-29. [Consulta: 3 febrer 2022].
# Dorginarti

Dorginarti fou una fortalesa egípcia a Núbia, situada a l'illa homònima, molt propera a Kor, al sud de Buhen, destinada a la protecció de la navegació pel riu Nil. Fou construïda vers el 1850 aC i evacuada vers després del 1700 aC.
# Dori

«Dori» té aquests significats:
* Dori, individu del poble hel·lènic dels doris
** Els habitants de la Dòrida també eren anomenats simplement doris.
* Dori o dòric, dialecte del grec antic
* Mode dori o dòric, escala tonal anomenada en referència als doris
* Dori (arma), llança de l'antiga Grècia
* Turó d'en Dori, muntanya entre els municipis d'Argentona i de Mataró a la comarca del Maresme
* Regne de Dori, antic regne a la part oriental del modern estat de Burkina Faso.
* Departament de Dori, divisió administrativa de Burkina Faso.
* Dori, ciutat de Burkina Faso
# Domnei

Domnei o donnoi és un terme occità antic que significa l'actitud devocional d'un cavaller cap a la seva dama, en una relació ni física i ni marital.

## Descripció

Aquest tipus de relació va ser altament ritualitzat i complex i sempre considerat com "no físic". Al discutir la història de la poesia provençal (literatura occitana), Claude Charles Fauriel afirma: "Qui vulgui posseir plenament a la seva dama no sap res de" Donnoi ". Guilhem de Montanhagòl (1233-1268), un trobador provençal, va declarar: "E d'amor mou castitaz", o "de l'amor ve la castedat".
La devoció del cavaller a la seva dama es basa a la seva servitud cap a ella, tant pel que fa al seu codi de conducta com pels deures cortesans. La cavalleria com a codi, tal com marquen els conceptes de l'amor cortès i la qualitat de domnei, necessitava en la teoria, com a la pràctica, un nivell de devoció cap a la dama, que va més enllà de la mera professionalitat i gracilitat en l'etiqueta. La veritat i l'honestedat eren virtuts bàsiques i, per tant, les accions del cavaller eren derivades d'intencions honorables, de motius sincers i de puresa de cor. Per tant, en matèria del cor, l'amor cortès no sempre era plausiblement separable o indistingible de l'amor romàntic.
No obstant això, per Eros, per la fletxa de Cupido, l'objecte de l'afecte del cavaller pot haver estat situat més enllà dels seus deures formals cap a la seva dama. En alguns casos, la dama podia ser escollida per a ser assignada a un cavaller per atzar, per la qual cosa la interacció directa hauria estat poc probable. Com una princesse lointaine, podria haver viscut en un castell llunyà, motiu pel qual el cavaller no podia, i mai tindria l'oportunitat, de conèixer-la. Malgrat els límits de la impossibilitat romàntica, les obligacions de l'amor cortès i del domnei perseveraven el sentit cavalleresc de lleialtat i devoció d'un cavaller cap a la seva dama. Les situacions reals, com per exemple l'amor no correspost, sovint van proporcionar la base per contribuir a molts contes d'amor i llegendes de la literatura medieval i la poesia trobadoresca.

## Referències

* ↑ Fauriel, Claude (1772-1844) Auteur du texte. Histoire de la poésie provençale : cours fait à la Faculté des lettres de Paris. Tome 2 / par C. Fauriel,... (en francès), 1846.
# Domne (escriptor)

Domne (en llatí Domnus, en grec Δόμνος) va ser un escriptor romà que va escriure un comentari sobre els Aforismes d'Hipòcrates. Aquest comentari es va atribuir erròniament a Oribasi.
Va ser un autor molt tardà, va viure probablement al segle v o potser al segle vi.

## Referències

* ↑ [https://quod.lib.umich.edu/m/moa/acl3129.0001.001/1079?rgn=full+text;view=image;q1=DomnusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 1064. ]
# Douglas McIlroy

Douglas McIlroy (Fuente Albilla, 24 d'abril de 1932) és un matemàtic, informàtic, enginyer i programador conegut per la seva feina dins el grup de desenvolupadors del Unix original als laboratoris Bell.
Mcllroy va obtenir el títol de grau en enginyeria física a la universitat de Cornell el 1954, i el títol de doctor en matemàtiques aplicades al MIT el 1959 per la seva tesi On the Solution of the Differential Equations of Conical Shells.
Va començar a treballar als laboratoris Bell el 1958. A partir del 1965 i fins al 1986 va ser el cap del departament de recerca en tècniques de computació (Computing Techniques Research Department), on va néixer el sistema operatiu Unix. Va ser responsable de la creació dels pipelines d'Unix, l'enginyeria de software basada en components, i diverses eines per Unix, com ara spell, diff, sort, join, graph, speak i tr.
El 1997 es va retirar dels laboratoris Bell i va agafar una plaça de professor adjunt (adjunt professor) a la universitat de Darmouth.

## Referències

* ↑ «Doug McIlroy». [Consulta: 10 novembre 2018].
* 1 2 «M. Douglas McIlroy» (en anglés), 01-01-2017.
* ↑ «M. Douglas McIlroy». [Consulta: 10 novembre 2018].
# Earl Young

Earl Young (San Fernando, 14 de febrer de 1941) és un atleta estatunidenc, ja retirat, especialista en curses de velocitat, que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on va disputar dues proves del programa d'atletisme. Formant equip amb Jack Yerman, Glenn Davis i Otis Davis guanyà la medalla d'or en els 4x400 metres. Amb un temps de 3' 02.2" van establir un nou rècord mundial en aquesta distància. Per la seva banda, en els 400 metres fou sisè.
En el seu palmarès també destaquen dues medalles d'or en els Jocs Panamericans de 1963.
Posteriorment fou un destacat empresari.

## Millors marques

* 100 metres llisos. 10.5" (1960)
* 200 metres llisos. 20.8" (1960)
* 400 metres llisos. 45.7" (1960)

## Referències

* ↑ Progression of IAAF World Records. 2015 Edition. IAAF, 2015, p. 143.
* 1 2 «Olympedia – Earl Young». [Consulta: 29 agost 2023].
* ↑ «Earl Young - Advisory Board». [Consulta: 29 agost 2023].
* ↑ «Track and Field Statistics». [Consulta: 29 agost 2023].
# Earle Page

Earle Christmas Grafton Page (8 d'agost de 1880 - 20 de desembre de 1961) va ser l'11è primer ministre d'Austràlia i el segon parlamentari més longeu de la federació australiana. Va servir durant 41 anys i 361 dies com a parlamentari.

## Biografia

Nascut a Grafton, Nova Gal·les del Sud, Page va ser educat a la Sydney Boys High School i a la Universitat de Sydney, on es va graduar en medicina el 1901. Va treballar a l'Hospital Real Prince Alfred, a Sydney, on va conèixer Ethel Blunt, infermera, amb qui es va casar el 1906.
El 1903 va començar a treballar com a metge particular a Grafton i el 1904 va esdevenir una de les primeres persones del país a posseir un cotxe. Va practicar la professió de metge a Sydney i Grafton abans d'allistar-se a l'Exèrcit Australià com a metge durant la Primera Guerra Mundial. Va servir a Egipte. Després de la guerra, va tornar a la seva hisenda, i va començar la seva carrera política com a alcalde de Grafton.

## Referències

* ↑ Davey, Paul. «Our history of achievement». The Nationals. Arxivat de l'original el 2007-10-22. [Consulta: 9 novembre 2007].
* ↑ «Earle Page, Early years». Australia's Prime Ministers. National Archives of Australia. Arxivat de l'original el 2010-07-18. [Consulta: 19 març 2010].
* ↑ «Earle Page, South Grafton Council 1913–19». Australia's Prime Ministers. National Archives of Australia. Arxivat de l'original el 2010-07-18. [Consulta: 19 març 2010].
# Don't Download This Song

Don't Download This Song és el primer single del disc de "Weird Al" Yankovic Straight Outta Lynwood. Aquesta és una cançó que no en parodia cap altre, però és de l'estil "We Are the World" i d'altres cançons de caritat similars. La cançó descriu els riscs de la descàrrega de música en línia. Es pot descarregar des del MySpace de Weird i des de dontdownloadthissong.com.

## Enllaços externs

* http://www.dontdownloadthissong.com/ Arxivat 2006-10-13 a Wayback Machine. Descàrrega i videoclip de Don't Download This Song.
# Eduard Tubau i Cutal

Eduard Tubau i Cutal, conegut com a Edu Tubau, (Terrassa, 6 de gener de 1981) és un jugador d'hoquei sobre herba català, guanyador d'una medalla olímpica.
Membre inicialment del Club Egara de Terrassa i posteriorment del Club de Campo Villa de Madrid, va participar, als 19 anys, en els Jocs Olímpics d'Estiu de 2000 realitzats a Sydney (Austràlia), on va finalitzar novè en la prova masculina d'hoquei sobre herba. En els Jocs Olímpics d'Estiu de 2004 realitzats a Atenes (Grècia) aconseguí guanyar un diploma olímpic en finalitzar quart en la competició olímpica, i en els Jocs Olímpics d'Estiu de 2008 realitzats a Pequín (República Popular de la Xina) aconseguí guanyar la medalla de plata en finalitzar segon.
Al llarg de la seva carrera ha guanyat una medalla en el Campionat del Món d'hoquei sobre herba i dues medalles en el Campionat d'Europa.
# El Golâa

El Golâa (àrab: القلعة, al-Qalʿa o القلعة o الڨلعة, al-Qalʿa o al-Galʿa) és una petita ciutat del sud-oest de Tunísia. Està situada al sud-est del Chott El Djerid, uns dos quilòmetres al nord Douz, a la regió de Nefzaoua. Vinculada administrativament a la governació de Kébili, forma una municipalitat amb 7.912 en 2014.

## Administració

És el centre de la municipalitat o baladiyya homònima, amb codi geogràfic 63 14 (ISO 3166-2:TN-12).
Al mateix temps, forma un sector o imada, amb codi 63 54 52, dins de la delegació o mutamadiyya de Douz Nord (63 54).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 164. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 129-130. ISSN: 1737-7838 [Consulta: 18 agost 2021].
# El Casot (Rupit i Pruit)

El Casot és una masia de Rupit i Pruit (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular assentada sobre el desnivell del terreny. Presenta dos cossos, un de més alçada que l'altre. Ambdós estan coberts a dues vessants i amb el carener paral·lel a la façana la qual es troba orientada a ponent. A la banda de tramuntana hi ha unes escales que donen accés directe al primer pis on s'ubica el paller (hi ha unes antigues finestres tapiades amb totxo). A llevant hi ha petites obertures i a la banda de ponent s'hi troba el portal que dona accés a la casa, el qual és de forma rectangular i un cobert que s'adossa a l'extrem dret. El materials constructius són el granit i altres pedres unides amb morter de calç així com alguns afegitons de totxo arrebossats al damunt.

## Història

Masia d'escàs valor artístic, adscrita a l'antiga parròquia de Sant Joan de Fàbregues documentada des del 968 i avui englobada a la parròquia de Sant Miquel de Rupit. No tenim cap notícia constructiva que ens permeti situar històricament el Casot.

## Referències

* 1 2 «El Casot». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 setembre 2017].
# El Casar

El Casar és un municipi d'Espanya pertanyent a la província de Guadalajara, a la comunitat autònoma de Castella-la Manxa.

## Demografia

Evolució demogràfica :
| 1991 | 1996 | 2001 | 2004 | 2006 | 2008 |
| 1.368 | 2.222 | 4.047 | 5.588 | 7.626 | 9.000 |
# Dromiquetes

Dromiquetes és el nom dels següents personatges:
* Dromiquetes, rei dels getes
* Dromiquetes general de Mitridates VI Eupator
# Dromod

Dromod (en irlandès Dromad o "la carena") és una vila de la República d'Irlanda, al Comtat de Leitrim. És un important poble pesquer als llacs Bofin i Boderg, que s'enfila pel riu Shannon.

## Demografia

Entre 2002 i 2006 la població de Dromod va augmentar de 511 a 700 habitants, mentre que en el cens de 2011 hi havia enregistrats 891 habitants.

## Estació de Dromod

* El poble té una estació en la línia de ferrocarril Dublín-Sligo que connecta ferroviàriament Sligo amb Dublín Connolly. L'estació de Dromod va obrir el 3 de desembre 1862 i roman en funcionament, tot i el seu tancament per a transport de mercaderies el 3 de novembre de 1975
* Dromod també tenia una estació de ferrocarril de via estreta en la Línia de Cavan i Leitrim. Es va inaugurar el 24 d'octubre 1887 i es va tancar l'1 d'abril de 1959. Una secció curta de la línia de via estreta s'ha reobert a l'estació com a part dels esforços de conservació.

## Referències

* 1 2 «Dromod station». Railscot - Irish Railways.

## Enllaços externs

* Estació de Dromod Arxivat 2011-09-27 a Wayback Machine.
* http://www.GoDromod.com Arxivat 2012-03-07 a Wayback Machine.
# Dromiquetes (general)

Dromiquetes (Dromichaetes, Δρομιχαίτης) fou un general de Mitridates VI Eupator. Probablement traci que fou enviat pel rei amb un exèrcit en suport d'Arquelau, que era a Grècia. L'esmenta Appià.
# El Pedregal

El Pedregal és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 106 | 114 | 105 | 106 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# El Pebré

El Pebré és una casa eclèctica de Tiana (Maresme) inclosa a l'Inventari del Patrimoni Arquitectònic de Catalunya. Construïda entre 1870 i 1880.

## Descripció

És un edifici civil, una casa de planta baixa coberta per una teulada de dues vessants i el carener perpendicular a la façana. Destaca especialment pel frontó triangular que li dona un aire marcadament neoclàssic. També són destacables les escalinates que flanquegen l'edifici: dues escales, una a cada banda, condueixen a una terrassa que representa l'accés principal a l'edifici, i a cada costat del mateix, sengles escalinates que condueixen a terrasses laterals. Totes estan fetes amb balustrades de tipus neoclàssic, avui dia en bastant mal estat de conservació. Com a ornamentació només es pot esmentar els guardapols de les finestres de mig punt.

## Referències

* 1 2 «El Pebré». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2016].
# El Vilar d'Urtx

El Vilar d'Urtx és una entitat de població del municipi cerdà de Fontanals de Cerdanya. Acull l'ajuntament i actual, per tant, com a cap de municipi. El 2005 tenia 82 habitants.
L'any 2019 tenia 95 habitants.

## Referències

* ↑ «Municipi Fontanals de Cerdanya». Idescat, 01-01-2019. [Consulta: 25 abril 2020].
# Element (empresa)

Element és una empresa estatunidenca fundada el 1992 per Johnny Schillereff dedicada al món del monopatí, que fabrica taules, roba i calçat. El 2014, Element es va traslladar a The Branch, un espai creatiu a Costa Mesa. El 2018, Element va ser adquirida per Boardriders, Inc..

## Referències

* ↑ «In 1992 the Element seed was planted». Element.
* ↑ «Element founder Johnny Schillerefg brand vision branch». Transworld Business.
* ↑ «Billabong International Buys Element» (en anglès). Transworld Business Magazine, 13-01-2008. Arxivat de l'original el 2008-01-13. [Consulta: 23 setembre 2023].
# Duplicity

Duplicity és una pel·lícula estatunidenca escrita i dirigida per Tony Gilroy, estrenada el 2009. Ha estat doblada al català.

## Argument

Claire Stenwick, exagent de la CIA, i Ray Koval, exagent de l'MI6, s'han reconvertit a l'espionatge industrial per esquer del guany. Són contractats per dos laboratoris farmacèutics rivals, un per robar la fórmula d'un producte farmacèutic que referirà una fortuna al primer que la patenti, l'altre per protegir-la. Pels seus empresaris, tot és permès. No havien previst tanmateix que els seus agents infiltrats s'enamorarien: Claire i Ray decideixen d'associar-se i d'anar pel seu compte. Però fins a quin punt hi poden confiar mútuament?

## Repartiment

* Julia Roberts: Claire Stenwick
* Clive Owen: Ray Koval
* Tom Wilkinson: Howard Tully, Executiu en cap d'una societat farmacèutica
* Paul Giamatti: Richard «Dick» Garsik, Executiu en cap de la societat rival
* Denis O'Hare: Duke Monahan
* Kathleen Chalfant: Pam Fraile
* Thomas McCarthy: Jeff Bauer
* Wayne Duvall: Ned Guston
* Carrie Preston: Barbara Bofferd
* Khan Baykal: Dinesh Patel
* Christopher Denham: Ronny Partiz
* Oleg Shtefanko: Boris Fetyov

## Al voltant de la pel·lícula

És la segona participació conjunta de Clive Owen i Julia Roberts en una pel·lícula després Closer; Owen ja havia treballat igualment al costat de Paul Giamatti en Shoot 'Em Up.

## Referències

* ↑ «Duplicity». ésAdir. [Consulta: 15 desembre 2023].

## Enllaços externs

* Lloc oficial (anglès)
# EMN

EMN té els següents significats:
* École de management de Normandie, escola de negocis amb seu a Le Havre, a França
* École des mines de Nancy, grande école d'enginyeria amb seu a Nancy, a França
* École des mines de Nantes, grande école d'enginyeria amb seu a Nantes, a França
* Xarxa Europea de les Migracions (del seu nom en anglès European Migration Network), xarxa de la Unió Europea per a l'elaboració d'informació sobre immigració
* Xarxa Europea Musulmana (del seu nom en anglès European Muslim Network), xarxa d'intel·lectuals musulmans europeus
* Empresa multinacional, empresa que opera a diversos països
* EMN també és el tíquer a la Borsa de Nova York d'Eastman Chemical Company, empresa de la indústria química dels Estats Units
# El Camp de Salselles

El Camp de Salselles és una masia del municipi de Borredà (Berguedà) inclosa en l'Inventari del Patrimoni Arquitectònic de Catalunya.

## Descripció

Masia d'estructura tradicional, de planta rectangular amb parament de pedra irregular amb la façana arrebossada. La coberta és a dues aigües amb embigat de fusta i teula àrab. Està estructurat en planta baixa i dos pisos superiors. Les obertures són totes allindades amb ampits de pedra.

## Història

Situada dins del terme parroquial del santuari de Santa Maria de Salselles, històricament dins el comtat d'Osona i deganat del Lluçanès, la masia del camp de Salselles és documentada des del s. XVI i consta en el fogatge de 1553. L'actual masia és una construcció del segle xvii.

## Referències

* 1 2 «El Camp de Salselles». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 setembre 2015].